

REPUBLIKA HRVATSKA

VARAŽDINSKA ŽUPANIJA

GRAD IVANEC

GRADSKO VIJEĆE

KLASA: 363-01/13-01/113

URBROJ: 2186/12-03/21-13-2

Ivanec, 23. rujna 2013.

Na temelju članka ­­­­­­48. Zakona o lokalno i područnoj (regionalnoj) samoupravi („Narodne novine“, br. [33/01](http://www.zakon.hr/cms.htm?id=260), [60/01](http://www.zakon.hr/cms.htm?id=261), [129/05](http://www.zakon.hr/cms.htm?id=262), [109/07](http://www.zakon.hr/cms.htm?id=263), [125/08](http://www.zakon.hr/cms.htm?id=264), [36/09](http://www.zakon.hr/cms.htm?id=265), [36/09](http://www.zakon.hr/cms.htm?id=266), [150/11](http://www.zakon.hr/cms.htm?id=267), [144/12](http://www.zakon.hr/cms.htm?id=268), [19/13](http://www.zakon.hr/cms.htm?id=285)), članka 64. Statuta grada Ivanca (Službeni vjesnik Varaždinske županije br. 21/09, 12/13, 23/13-pročišćeni tekst), a u svezi s člankom 146. Zakona o izmjenama i dopunama Zakona o vodama (Narodne novine broj 153/09, 130/11 i 56/13) i Odlukom Vijeća Mjesnog odbora Prigorec, Gradsko vijeće Grada Ivanca na 3. sjednici održanoj 23. rujna 2013. godine, donosi

**ODLUKU**

**o preuzimanju komunalne vodne građevine**

Članak 1.

Komunalna vodna građevina za javnu vodoopskrbu u naselju Prigorec, izgrađena od strane bivše Mjesne zajednice Prigorec, preuzima se bez naknade u vlasništvo Grada Ivanca.

Članak 2.

Komunalna vodna građevina iz članka 1. ove Odluke, ovom Odlukom ujedno se prenosi u vlasništvo isporučitelja komunalne vodne usluge Ivkoma d.d. Ivanec.

Članak 3.

Vrijednost komunalne vodne građevine iz članka 1. ove Odluke, utvrđena je u visini 280.000,00 kn, prema procjeni Ureda ovlaštenog inženjera građevinarstva Premužić Blaženka.

Članak 4.

O prijenosu vlasništva građevine iz članka 1. ove Odluke, zaključiti će se sa Isporučiteljom vodne usluge iz članka 2. ove Odluke poseban sporazum.

PREDSJEDNIK GRADSKOG

VIJEĆA GRADA IVANCA:

Edo Rajh, dipl.oec.